钦定古今图书集成/理学汇编/文学典/第090卷 > 孟梦恂
## 钦定古今图书集成/理学汇编/文学典/第090卷 > 孟梦恂

按《浙江通志》：“梦恂字长文，黄岩人。与周仁荣同师事
杨玨、陈天瑞。梦恂讲解经旨，体认精切，务见行事，四
方从游者皆服焉。部使者荐其行义，署本郡学录。至
正十三年，以设策御寇救乡郡有功，授登仕郎、常州
路宜兴州判官。未受命而卒，年七十四。朝廷赐谥曰
康靖先生。所著有《性理本旨》《四书辨疑》《汉唐会要》《七
政疑解》及《笔海杂录》五十卷。”